International School of Budapest

Az International School of Budapest, (teljes nevén: International School of Budapest és Magyar-Angol Két Tanítási Nyelvű Általános Iskola és Gimnázium, röviden: ISB) nemzetközi magániskola Budapesten. 1996-ban alapították. 2025–től Karin Wouters az iskola igazgatója. Az iskolát a Nemzetközi Oktatási Központ Alapítvány tartja fenn. 2021-ben a GCSE vizsgákon a tanulók 48%-a kapott legalább A értékelést. 2023 nyarán az iskola új campusra költözött, Budapest 11. kerületébe. Az iskola számára az IT Campus biztosítja az épületet, amelyben edzőterem, kávézó és étterem is található. Egy campuson van a budapesti Kodolányi János Egyetemmel. 2025-re az American International School of Budapest és a British International School Budapest után Magyarországon a harmadik legmagasabb tan-, és egyéb díjjal működő magániskola. Tanterv A nevelés az intézményben hatéves korig az állami óvodák irányelveinek megfelelően történik. Az általános iskola első osztályától a nyolcadik évfolyamig az iskola magyar és brit tanterv szerint is kínál képzést. A tanulók választhatnak a kétnyelvű oktatás (magyar és angol nyelvű tantárgyak) vagy a kizárólag angol nyelvű képzés között, az utóbbi választását az iskola erősen ajánlja. Az utóbbi esetben a magyar nyelvet idegen nyelvként oktatják. A középiskola első két évében a tanulókat a nemzetközi IGCSE vizsgákra készítik fel. 2020-tól a 11. és 12. évfolyamos diákok lehetőséget kapnak az International Baccalaureate (IB) diploma megszerzésére, illetve akiket az iskola nem talál a program teljesítésére alkalmasnak, azoknak a meghatározott tantárgyakból a Certificate Program teljesítésére is. Bár 2023–2024-ben az iskola akkori felső tagozatos igazgatóhelyettese az amerikai program bevezetését is kilátásba helyezte, ez a terv végül nem valósult meg, mert elhagyta az iskolát. Díjak, költségek Az iskola a 2025–2026-os tanévre 35 ezer forintos jelentkezési, és 300 ezer forintos regisztrációs, illetve 500 ezer forintos helyfoglalási díjjal rendelkezik. Különböző tandíjat kell fizetni ezek mellett a kéttannyelvű és a nemzetközi taníttatásért, az utóbbi általában 10–15%-kal drágább. Az előkészítő évében a kéttannyelvű program tandíja 4,1 millió forint egyösszegű fizetés esetén, illetve 4,2 millió forint két részletben történő fizetés esetén, míg a nemzetközi programé 4,4 millió forint egyösszegű fizetés esetén, illetve 4,6 millió forint két részletben történő fizetés esetén. A napközi díja minden megkezdett 30 perc után 5 ezer forint. Az 1–4. évfolyamig a kéttannyelvű program tandíja 4,5 millió forint egyösszegű fizetés esetén, illetve 4,6 millió forint két részletben történő fizetés esetén, míg a nemzetközi programé 5,2 millió forint egyösszegű fizetés esetén, illetve 5,3 millió forint két részletben történő fizetés esetén. Az 5–8. évfolyamig a kéttannyelvű program tandíja 5,4 millió forint egyösszegű fizetés esetén, illetve 5,6 millió forint két részletben történő fizetés esetén, a nemzetközi programé pedig 6,1 millió forint egyösszegű fizetés esetén, illetve 6,3 millió forint két részletben történő fizetés esetén. A 9. évfolyamtól már csak a nemzetközi program érhető el. A 9–10. évfolyam tandíja 6,1 millió forint egyösszegű befizetés esetén és 6,3 millió forint két részletben történő fizetés esetén, míg az IBDP idején (11–12. évfolyam) a tandíj 6,5 millió forint egyösszegű befizetés esetén, illetve 6,7 millió forint két részletben történő fizetés esetén. Amennyiben az iskola a felvételiző diáknál megállapítja az EAL (felzárkóztató program) igénybevételének szükségességét, abban az esetben fél évre heti 4 óra esetén 350 ezer forint, heti 8 óra esetén 550 ezer forint a díj. Egy teljes tanévre ugyanez heti 4 óra esetén 700 ezer forint, míg heti 8 óra esetén 1,1 millió forint. Az iskola minden tanulója számára kötelező az iskolai egyenruha minden darabjának megvásárlása. Az alsó és felső tagozatok diákjai számára az egyenruhaelemeknek az ára jellemzően tételenként 10 és 15 ezer forint között mozog. Az IB tagozat diákjai számára a mindennapokon való öltözködési előíráshoz hozzátartozik a logóval ellátott sötét színű blézer és nadrág viselése. Ezek ára tételenként általában 15 és 28 ezer forint között van, míg a testnevelés órákhoz szükséges sportruházati elemek ára tételenként 5 és 11 ezer forint között van. Vezetőség Karin Wouters, igazgató Dr. Schimert Gabriella, igazgatóhelyettes (kéttannyelvű program) Sofia Hum, igazgatóhelyettes (általános iskola) Angela Milne, igazgatóhelyettes (felső tagozat) Szücs Dániel, IB Diploma Program koordinátor Kovács Dóra, magyar tantervi koordinátor Akkreditációk Cambridge Nemzetközi Iskola International Baccalaureate World School Emberi Erőforrások Minisztériuma Galéria Jegyzetek Források Az ISB weboldala Kapcsolódó szócikkek Magyarországi nemzetközi iskolák listája